శివాజీ (నటుడు)

శివాజీ తెలుగు సినిమా రంగానికి చెందిన ఒక నటుడు. ఆయన స్వస్థలం గుంటూరు జిల్లా,  గొరిజవోలు అనే ఒక కుగ్రామం. మొదట బుల్లితెరపై వ్యాఖ్యాత గా పనిచేశాడు. తరువాత చిన్న పాత్రల ద్వారా పరిశ్రమ లోకి వచ్చిన శివాజీ తరువాత హీరోగా నిలదొక్కుకున్నాడు. మొదట్లో ఏదైనా చిన్న ఉద్యోగం చేసి డబ్బులు సంపాదిద్దామని హైదరాబాద్ కి వచ్చాడు. అప్పుడే కొత్తగా ప్రారంభమైన జెమినీ టీవీలో వీడియో ఎడిటర్ గా చేరాడు. కొన్ని విచిత్రమైన పరిస్థితుల మధ్య అక్కడే యాంకర్ గా మారాడు.

కె. రాఘవేంద్ర రావు 2000 సంవత్సరంలో తను చేయబోయే కొత్త సినిమా పరదేశి అనే సినిమా కోసం నూతన నటీనటుల కోసం స్టార్ 2000 కాంటెస్ట్ అనే ఒక పోటీ నిర్వహిస్తున్నారు. అందులో లయ, శివాజీ రెండో స్థానంలో నిలిచారు. మొదటి స్థానంలో నిలిచిన వారు పరదేశి సినిమాలో కనిపించిన తరువాత మరే సినిమాలలోనూ కనిపించలేదు. కానీ ఆ షో వల్ల శివాజీ గురించి పదిమందికి తెలిసింది. దాంతో నెమ్మదిగా సినిమా అవకాశాలు రావడం మొదలు పెట్టాయి.

డిగ్రీ పూర్తి చేసి హైదరాబాద్ కి వచ్చిన కొత్తల్లో ప్రముఖ నిర్మాత కె. ఎస్. రామారావు దగ్గర ఎడిట్ సూట్ లో పనిచేశాడు. అప్పుడే సినిమాలని నిశితంగా పరిశీలించడం నేర్చుకున్నాడు. శివాజీ నటించిన సినిమాల్లో మొదట విడుదలైంది. చిరంజీవి హీరోగా నటించిన మాస్టర్ అనే సినిమా.మే 24, 2009 ఈనాడు ఆదివారం సంచిక లో ప్రచురితమైన శివాజీ ఇంటర్వ్యూ ఆధారంగా కానీ తొలి అవకాశం ఇచ్చింది మాత్రం వై. వి. ఎస్. చౌదరి. ఆ సినిమా సీతారాముల కళ్యాణం చూతము రారండీ అందులో శివాజీది హీరో స్నేహితుడి పాత్ర. ఆ సినిమా కోసం ఆయన మొట్టమొదటి సారిగా విమానమెక్కి విదేశం (దుబాయ్) వెళ్ళాడు.

స్వతహాగా చిరంజీవి అభిమానియైన శివాజీ ఆయన్ను కలవాలని ఆశగా ఉండేది. ఆ కోరిక మాస్టర్ సినిమాతో తీరింది. ఈ సినిమాలో శివాజీ ప్రతిభావంతుడైన క్రీడాకారుడిగా కనిపిస్తాడు. కనీసం బూట్లు కూడా కొనుక్కోలేని పేదరికంలో ఉంటే చిరంజీవి అతన్ని ప్రోత్సహిస్తాడు. నిజజీవితంలో కూడా చిరంజీవి లాంటి పెద్ద మనసున్న వాళ్ళు తనను అలాగే ప్రోత్సహించారని వినమ్రంగా చెబుతాడు శివాజీ. హీరో అవ్వాలనే సినిమా రంగంలోకి రాలేదనీ వైవిధ్యభరితమైన ఏ పాత్ర రూపంలో అవకాశం వచ్చినా అందిపుచ్చుకోవడానికి సిద్దంగా ఉన్నానని చెబుతాడు. సినిమాల్లో ఆయన తొలి సంపాదన పదిహేను వేల రూపాయలు. మాస్టర్ సినిమాకు పనిచేస్తే వచ్చిన డబ్బులవి. అందరు మధ్య తరగతి కుర్రాళ్ళలానే ఆయన ఆ డబ్బుతో వాళ్ళ అమ్మకు బంగారం కొన్నాడు.

 రాజకీయాల్లో 
భారతీయ జనతా పార్టీలో చేరడంతో శివాజీ రాజకీయాల్లో ప్రవేశించాడు. ఆంధ్ర ప్రదేశ్ రాష్ట్ర విభజన జరిగిన తరువాత, రాష్ట్రానికి ప్రత్యేక తరగతి హోదా సాధించేందుకు కృషి చేసాడు. ప్రత్యేక హోదా, విభజన హామీల సాధన సమితిలో చేరి ఉద్యమించాడు. హోదా ఇవ్వనందుకు తన స్వంత పార్టీ భాజపాను విమర్శించాడు. ప్రత్యేక హోదా సాధన లక్ష్యంగా 2015 మే 3 న గుంటూరులో 48 గంటల నిరాహారదీక్ష చేసాడు. తదనంతర కాలంలో పార్టీకి రాజీనామా చేసాడు.

2018 మార్చి 22న చేసిన ఒక పత్రికా ప్రకటనలో, ఒక జాతీయ రాజకీయ పార్టీ దక్షిణ భారతదేశంలో విస్తరించేందుకు గాను, "ఆపరేషన్ ద్రవిడ" అనే కార్యక్రమం చేపట్టిందని, అందులో భాగంగా ఆంధ్రప్రదేశ్‌లో "ఆపరేషన్ గరుడ"ను నిర్వహిస్తోందనీ చెప్పాడు.
నటించిన సినిమాలు
సంవత్సరంసినిమాపాత్ర(లు)గమనికలు1997మాస్టర్శివాజీ1998శ్రీ సీతా రాముల కల్యాణం చూతము రారండిశివాజీప్రేమంటే ఇదేరాశివాజీ1999ఫిల్మ్ నగర్2000యువరాజుశివాజీబ్రహ్మచారులుబాలుకళాశాలసూరి2001ప్రియమైన నీకురఘుకుషీబాబుభార్యశంకర్చిరంజీవులుచంటిస్నేహితుడుబాలు2002ఫ్రెండ్స్ప్రియనేస్తమాకిరణ్చంద్రవంశంస్నేహితులుబాలుమనసుంటే చాలువిశాఖసందడే సందడికామేష్అద్రుష్టంపవన్ఇంద్రుడుగిరి / వీర మనోహర్ రెడ్డిశివ రామరాజురాజు2003ఒట్టేసి చెపుతున్నాదిలీప్ఆయుధం రుషేంద్రఆడంటే అదో రకంకృష్ణుడుశ్రీరామచంద్రులుచంద్రమిస్సమ్మనంద గోపాల్2004అమ్మాయి బాగుందిశివశ్రీ & శ్రీమతి శైలజా కృష్ణమూర్తికృష్ణమూర్తిస్వరాభిషేకంచందుకొంచెం టచ్లో వుంటే చెప్తానుకాళిదాసు2005మిస్టర్ ఎర్రబాబుఎర్రా బాబూఅదిరిందయ్య చంద్రంచంద్రం2006సీతారాముడుసీతారాముడుటాటా బిర్లా మధ్యలో లైలాటాటారారాజుసూర్య2007ఆదివారం ఆడవాళ్లకు సెలవు కావాలిసత్యభామకృష్ణ కుమార్నీ నవ్వే చాలుమురళీ కృష్ణతులసిహర్షభజంత్రీలుస్టేట్ రౌడీరాంబాబుమంత్రశివాజీ2008పెళ్లికాని ప్రసాద్శివ ప్రసాద్జల్సారఘుబ్రహ్మానందం డ్రామా కంపెనీవాసుమా ఆయన చంటి పిల్లాడుబుల్లబ్బాయిఆలయంరాజాకౌసల్యా సుప్రజా రామరవికుబేరులుశివ ప్రసాద్2009మస్త్శివఇందుమతిచందుసత్యమేవ జయతేప్రతాప్నా గర్ల్‌ఫ్రెండ్ బాగా రిచ్సంజయ్ శాస్త్రి18, 20 లవ్ స్టోరీబుల్లన్నడైరీవంశీ2010ఆకాశ రామన్నజైతాజ్ మహల్అజయ్ / కుమార్నిర్మాత కూడాబ్రహ్మలోకం టు యమలోకం వయా భూలోకంశీను2011లోకమే కొత్తగారాహుల్ముగ్గురూఅతిధి పాత్రఏమైంది నాలోమురళి2012అయ్యారే వెంకటేశంఎం బాబు లడ్డు కావాలా2013దాసు తిరిగిందిపవిత్రశివగోల గోల2014కమలతో నా ప్రయాణంసూర్యనారాయణబూచమ్మ బూచోడుకార్తీక్చూసినోడికి చూసినంత2015దొరకడు2016సీసా

 డబ్బింగ్ ఆర్టిస్ట్‌గా 
సంవత్సరంసినిమానటుడుగమనికలు2002జయంనితిన్2002సొంతంఆర్యన్ రాజేష్2003దిల్నితిన్ఉత్తమ పురుష డబ్బింగ్ ఆర్టిస్ట్‌గా నంది అవార్డు2003సంబరంనితిన్2008ఉల్లాసంగ ఉత్సాహంగాయశో సాగర్2012పిజ్జావిజయ్ సేతుపతితెలుగు డబ్బింగ్ వెర్షన్ కోసం

టెలివిజన్ 
+సంవత్సరంపేరుఛానెల్భాషపాత్రగమనికలు2018గ్యాంగ్‌స్టార్స్అమెజాన్ వీడియోతెలుగుసీఐ ఆంజనేయులువెబ్ సిరీస్2023బిగ్ బాస్ 7స్టార్ మాతెలుగుపోటీదారురియాలిటీ షో2023 నైంటీస్ETV విన్తెలుగుశేఖర్వెబ్ సిరీస్

మూలాలు

బయటి లింకులు
 

వర్గం:తెలుగు సినిమా నటులు
వర్గం:నంది ఉత్తమ డబ్బింగు కళాకారులు
వర్గం:డబ్బింగ్ కళాకారులు
వర్గం:గుంటూరు జిల్లా సినిమా నటులు
వర్గం:బిగ్ బాస్ (తెలుగు టీవీ సిరీస్) పోటీదారులు